b'\n_START_ARTICLE_\nAplica\xc8\x9bii cu panou fotovoltaic\n_START_SECTION_\nCeas de m\xc3\xa2n\xc4\x83\n_START_PARAGRAPH_\nCeasurile produse de firma japonez\xc4\x83 Citizen sunt dotate cu o  celul\xc4\x83 solar\xc4\x83 inclus\xc4\x83 \xc3\xaen cadran _NEWLINE_care \xc3\xaencarc\xc4\x83 un acumulator cu litiu av\xc3\xa2nd o independen\xc8\x9b\xc4\x83 de 150-240 zile \xc8\x99i care dup\xc4\x83 o func\xc8\x9bionare de 20 ani prezint\xc4\x83 o sc\xc4\x83dere de capacitate de maximum 20%\n_START_SECTION_\nCalculator de buzunar\n_START_PARAGRAPH_\nCalculatoarele  de buzunar pot dispune de alimentare dubl\xc4\x83 de la baterie \xc8\x99i celul\xc4\x83 solar\xc4\x83 sau alimentare simpl\xc4\x83 doar de la celule solare, caz \xc3\xaen care pentru func\xc8\x9bionare este nevoie de o iluminare relativ puternic\xc4\x83.\n_START_SECTION_\nAparat de taxare \xc3\xaen parc\xc4\x83ri\n_START_PARAGRAPH_\nAparatele automate de taxare \xc3\xaen parc\xc4\x83ri apar\xc8\x9bin sitemelor cu alimentare autonom\xc4\x83 care pe l\xc3\xa2ng\xc4\x83 un modul cu celule solare mai este \xc3\xaenzestrat \xc8\x99i cu un acumlator pentru a se asigura alimentarea continu\xc4\x83 cu energie electric\xc4\x83\n_START_SECTION_\nLampion\n_START_PARAGRAPH_\nEste compus din mai multe celule solare (ex. 36) \xc3\xaembinate estetic form\xc3\xaend corpul lampionului ce \xc3\xaencarc\xc4\x83 un accumulator \xc3\xaen cursul zilei care mai apoi alimenteaz\xc4\x83 o surs\xc4\x83 de lumin\xc4\x83 noaptea. Este portabil, put\xc3\xa2nd fi utilizat pemtru iluminare unui interior noaptea.\n_START_SECTION_\nLampadar\n_START_PARAGRAPH_\nPe un st\xc3\xa2lp de iluminare  se monteaz\xc4\x83 un panou solar de cca 40 Wc care alimenteaz\xc4\x83 o bateria de cca 50Ah. Acesta asigur\xc4\x83 o autonomie de cca 5 zile a 8 ore de noapte.  Aprinderea \xc8\x99i stingerea luminii se asigur\xc4\x83 cu un programator inclus.\n_START_SECTION_\nBalize luminoase\n_START_PARAGRAPH_\nBalize luminoase sunt corpuri de iluminat incluse \xc3\xaen asfalt, ce emit o lumin\xc4\x83 difuz\xc4\x83 produse cu ajutorul unuia sau mai multor LED-uri pe baza energiei acumulate \xc3\xaen cursul zilei prin intermediul celulelor solare. Dispun de o autonomie de 6-7 zile f\xc4\x83r\xc4\x83 soare.\n_START_SECTION_\nPompe de ap\xc4\x83\n_START_PARAGRAPH_\nSisteme de panouri solare cu o putere instalat\xc4\x83 cuprins\xc4\x83 \xc3\xaentre 80Wc \xc8\x99i 1200 Wc ce alimenteaz\xc4\x83 prin intermediul unui panou de comand\xc4\x83 pompe elicoidale cu o \xc3\xaen\xc4\x83l\xc8\x9bime de pompare de 5-230m \xc8\x99i un debit de 0,8m\xc2\xb3/ zi - 95m\xc2\xb3/zi.\n_START_SECTION_\nAutomobile solare\n_START_PARAGRAPH_\nAutomobilele solare sunt construite utiliz\xc3\xa2nd rezultate din tehnica spa\xc8\x9bial\xc4\x83, tehnologia de fabrica\xc8\x9bie a bicicletelor, industria de automobile \xc8\x99i tehnologia energiei re\xc3\xa2nnoibile._NEWLINE_Cadrul este realizat din materiale composite u\xc8\x99oare (fibr\xc4\x83 de carbon, fibr\xc4\x83 de sticl\xc4\x83, Kevlar) asamblate prin lipire cu r\xc4\x83\xc8\x99ini sintetice (epoxidice) \xc8\x99i este purt\xc4\x83torul a sute de celule solare legate \xc3\xaentre ele. Un astfel de ansamblu, \xc3\xaentr-o zi \xc3\xaensorit\xc4\x83, poate produce o putere de p\xc3\xaen\xc4\x83 la 2kW(2,6CP)_NEWLINE_Firma Venturi AstroLab \xc3\xaen 2006 a promis c\xc4\x83 va scote pe pia\xc8\x9b\xc4\x83 primul automobil commercial electro-solar hibrid \xc3\xaen ianuarie 2008.\n_START_SECTION_\nVehicule pe \xc8\x99ine\n_START_PARAGRAPH_\nVagon autonom ac\xc8\x9bionat de motor electric alimentat cu curentul produs de panouri solare \xc8\x99i stocat \xc3\xaen baterii de acumulatoare. ELSE este un vagon experimental cu 6-8 locuri Puterea maxim\xc4\x83 de 3 kW este dezvoltat\xc4\x83 de un motor cu un randament de 95% la 24 V. Viteza de croazier\xc4\x83 este de 15 km/h (teoretic\xc4\x83 maxim\xc4\x83 50 km/h). Autonomia \xc3\xaen condi\xc8\x9bii de umbr\xc4\x83 este de 60 km.\n_START_SECTION_\nAvioane\n_START_PARAGRAPH_\nPrimul avion cu o greutate de 12 kg a fost Sunrise I av\xc3\xa2nd o putere de 450W furnizat\xc4\x83 de cca 1000 celule solare. A efectuat primul zbor la 4 noiembrie 1974._NEWLINE_A urmat Sunrise II la 27. 09. 1975 ac\xc8\x9bionat de un motor de 600 W alimentat de 4480 celule solare._NEWLINE_La 11 septembrie 1995 Pathfinder a realizat recordul de zbor  de 12 ore la 15.240 m altitudine corectat la 7 iulie 1997  la 21.802 m. \xc3\x8en 1998 din Pathfinder  a rezultat Pathfinder_plus  cu o puterea instalat\xc4\x83 a celulelor solare de 7,5 kW aliment\xc3\xa2nd 6 motoare cu o putere de 1,5 kW fiecare._NEWLINE_Avionul f\xc4\x83r\xc4\x83 pilot HELIOS cu o greutate de 580 kg avea suprafa\xc8\x9ba acoperit\xc4\x83 cu 66000 celule solare cu randamentul de 22% \xc8\x99i o putere de 35 kW. Viteza de zbor era de 30 p\xc3\xa2n\xc4\x83 la 50 km/h. Helios s-a pr\xc4\x83bu\xc8\x99it la 29 mai 2003 l\xc3\xa2ng\xc4\x83 Hawaii \xc3\xaen oceanul Pacific_NEWLINE_Avioane cu pilot_NEWLINE_In 1979 Gossamer Penguin a efectuat primul zbor cu pilot la o \xc3\xaen\xc4\x83l\xc8\x9bime de 4 m av\xc3\xa2nd o putere de 600 W._NEWLINE_Primul avion solar se consider\xc4\x83 a fi Solar Challenger cu care s-a reu\xc8\x99it la 7 iulie 1981 traversarea canalului m\xc3\xa2necii l\xc4\x83s\xc3\xa2nd \xc3\xaen urm\xc4\x83 163 mile dup\xc4\x83 un zbor la o altitudine de 3000 m._NEWLINE_Solair I a efectuat la 21. August 1983 un zbor de 5 h 41 m._NEWLINE_Solair II cu o putere de 1600W a efectuat primul zbor de test reu\xc8\x99it._NEWLINE__NEWLINE_Bertrand Picard inten\xc8\x9bioneaz\xc4\x83 ca \xc3\xaen 2010 s\xc4\x83 traverseze oceanul Atlantic, iar \xc3\xaen 2011 s\xc4\x83 \xc3\xaenconjoare globul cu un avion solar av\xc3\xa2nd o suprafa\xc8\x9b\xc4\x83 de cca 250mp acoperit\xc4\x83 cu celule solare din siliciu monocristalin de 130\xce\xbcm grosime \xc8\x99i un randament de 20%.\n_START_SECTION_\nSateli\xc8\x9bi\n_START_PARAGRAPH_\nSatelitul STARDUST are o suprafa\xc8\x9b\xc4\x83 de panouri solare de 6,6 mp ce stocheaz\xc4\x83 energia necesar\xc4\x83 \xc3\xaen perioda de umbr\xc4\x83 \xc3\xaen acumulatoare de  nickel-hydrogen (NiH2) cu o capacitate de16 Ah_NEWLINE_Sta\xc8\x9bia Spa\xc8\x9bial\xc4\x83 Interna\xc8\x9bional\xc4\x83 (ISS) este alimentat\xc4\x83 cu energie electric\xc4\x83 av\xc3\xa2nd ca surs\xc4\x83 celule solare ce echipeaz\xc4\x83 8 panouri desf\xc4\x83\xc8\x99urate pe o lungime de c\xc3\xa2te 35,05\xc2\xa0m lungime \xc8\x99i 11,58\xc2\xa0m l\xc4\x83\xc8\x9bime cu o mas\xc4\x83 de 1,1\xc2\xa0T fiecare. Celulele solare pe o arip\xc4\x83 sunt \xc3\xaen num\xc4\x83r de 32800 a\xc8\x99ezate \xc3\xaen r\xc3\xa2nduri de c\xc3\xa2te 400. Un panou furnizeaz\xc4\x83 sta\xc8\x9biei 32,8\xc2\xa0Kilowatt energie electric\xc4\x83, la o tensiune reglat\xc4\x83 la 140\xc2\xa0V prin Utility Transfer Assembly (UTA). Pe perioada de eclips\xc4\x83 (35 min din fiecare 90 min a rota\xc8\x9biei pe orbit\xc4\x83). Energia este stocat\xc4\x83 \xc4\x83n baterii de nichel-hidrogen proiectate pentru 38.000 cicluri de \xc3\xaenc\xc4\x83rcare desc\xc4\x83rcare respective o durat\xc4\x83 de via\xc8\x9b\xc4\x83 de  6,5 ani. Pentru maximizarea puterii furnizate panourile sunt orientate permanent c\xc4\x83tre soare de sistemele BGA (Beta Gimbal Assembly) \xc8\x99i SARJ (Solar Alpha Rotary Joint)\n_START_SECTION_\nUtilizare industrial\xc4\x83\n_START_PARAGRAPH_\nPanourile solare sunt utilizate pe scar\xc4\x83 tot mai larg\xc4\x83 la producerea de curent electric_NEWLINE_Ca surse principale/secundare de curent electric \xc3\xaen cazul cl\xc4\x83dirilor_NEWLINE_Dat \xc3\xaen func\xc8\x9biune \xc3\xaen anul 1984 acoperi\xc8\x99ul din panouri solare al Universit\xc4\x83\xc8\x9bii din Georgetown situat \xc3\xaen centrul dens populat al Washingtonului produce anual energie electric\xc4\x83 \xc3\xaen valoare de 60000$_NEWLINE_Fa\xc8\x9ba sudic\xc4\x83 a cl\xc4\x83dirii din T\xc3\xbcbingen/Germania terminat\xc4\x83 \xc3\xaen anul 2004 a fost acoperit\xc4\x83 cu 970 panouri fotovoltaice cu o putere instalat\xc4\x83 de 43,7 kW \xc8\x99i care se estimeaz\xc4\x83 c\xc4\x83 vor produce anual 26000 kWh energie_NEWLINE_Din 1998 \xc3\xaen Gleisdorf/Austria, pe strada energiei solare se g\xc4\x83se\xc8\x99te arborele solar \xc3\xaenalt de 17,3 m, o structur\xc4\x83 de o\xc8\x9bel de 12,7 t pe care se afl\xc4\x83 montate 140 panouri solare cu o produc\xc8\x9bie anual\xc4\x83 de 6650 kWh cu care se alimenteaz\xc4\x83 70 de st\xc3\xa2lpi de iluminare._NEWLINE_Centrale solare_NEWLINE_Centralele de producere a energiei electrice pe baz\xc4\x83 de panouri solare c\xc3\xa2\xc8\x99tig\xc4\x83 teren_NEWLINE_Centrala solar\xc4\x83 din Atzenhof suburbia ora\xc8\x99ului F\xc3\xbcrth/Germania produce 1 MW energie electric\xc4\x83 cu ajutorul a 144 panouri solare ce acoper\xc4\x83 o fost\xc4\x83 hald\xc4\x83 de de\xc8\x99euri menajere._NEWLINE_Centrala solar\xc4\x83 din Quierschied suburbia ora\xc8\x99ului G\xc3\xb6ttelborn /Germania construit\xc4\x83 pe o suprafa\xc8\x9b\xc4\x83 de 165000 mp \xc3\xaen 2004/2005 produce 7,4 MW energie electric\xc4\x83 utiliz\xc3\xa2nd panouri solare._NEWLINE_Actualmente cea mai mare central\xc4\x83 solar\xc4\x83 se afl\xc4\x83 \xc3\xaen Pocking/ Bavaria compus\xc4\x83 din 57912 panouri solare de \xc3\xaenalt\xc4\x83 performan\xc8\x9b\xc4\x83 cu o putere de 10 MW._NEWLINE_\xc3\x8en Shinan/Corea de Sud a \xc3\xaenceput construirea unei mari centrale solare cu o putere instalat\xc4\x83 de 20 MW, produc\xc8\x9bie anual\xc4\x83 estimat\xc4\x83 la 27000 MWh ce va acoperi cu 109000 panouri solare o suprafa\xc8\x9b\xc4\x83 egal\xc4\x83 cu cea a 80 de terenuri de fotbal._NEWLINE_\xc3\x8en Brandis/Saxonia/Germania a \xc3\xaenceput construirea celei mai mari centrale solare av\xc3\xa2nd o putere de 40 MW, pe un teren al unei foste baze militare, acoperindu-se o suprafa\xc8\x9b\xc4\x83 egal\xc4\x83 cu a 200 terenuri de fotbal cu 550.000 panouri solare din film sub\xc8\x9bire. Se preconizeaz\xc4\x83 ca \xc3\xaen primul an de func\xc8\x9bionare s\xc4\x83 se recupereze integral cheltuielile de construc\xc8\x9bie care se estimeaz\xc4\x83 a costa cu 20%-40% mai pu\xc8\x9bin dec\xc3\xa2t pre\xc8\x9bul comercial. Primele module vor fi opera\xc8\x9bionale la sf\xc3\xa2r\xc8\x99itul lunii iunie.'